Jalan Negeri Kedah K706

Jalan Negeri Kedah K706 (K706) ialah jalan negeri yang terletak di bahagian timur Daerah Baling, Kedah, Malaysia.   Ia diselenggarakan oleh Jabatan Kerja Raya (JKR) Daerah Baling dan memiliki panjang keseluruhan iaitu, .  Jalan negeri ini menghubungkan Kampung Bawah Gunong di utara dengan Bandar Baling di selatan.

 Deskripsi laluan 
 Jajaran 
Jalan Negeri Kedah K706, bermula di Kampung Bawah Gunong, dalam pentadbiran Mukim Bongor, salah satu mukim dalam penyeliaan Daerah Baling; di simpang tiga K10 (Jalan Weng). Ia akan melintasi sebatang sungai yang bernama Sungai Ketil, lalu membengkok tajam ke selatan di Kampung Haji Abas. Selepas melepasi selekoh tersebut, akan terdapat simpang tiga menuju ke kawasan kediaman kos rendah, Taman Bayu Indah dan Taman Bayu Indah 2. Kawasan perkampungan Kampung Sungai Batu merupakan tempat sempadan antara dua mukim iaitu Mukim Bongor dan Mukim Baling. Di kampung tersebut, terdapat dua simpang tiga yang menuju ke kawasan kediaman Taman Bayu Permai dan Taman Bayu Sejahtera.

Dekat Taman Bayu Sejahtera, ia akan melintasi anak sungai Sungai Ketil yang ke-58. Simpang tiga Jalan Hakim Mat Saman tidak jauh dari Taman Bayu Sejahtera, jalan capaian ke Kampung Banggol Wan Mat, Kampung Seberang Pekan, Taman Sepakat, Taman Baiduri, dan Lengkok Harun Abdullah. Keadaan jalan akan membengkok sedikit ke tenggara, dan ke barat daya apabila menghampiri kawasan Hospital Baling. Di bandar Baling, K706 akan tamat di persimpangan empat hala dengan dua jalan perbandaran iaitu Jalan Badlishah dan Jalan Syed Sheikh, berdekatan dengan Dewan Kenangan Tun Abdul Razak, Stadium Mini Baling, Pejabat Pos Baling, dan Taman Awam Baling. Jajaran Jalan Negeri Kedah K706 sebahagian besarnya terletak di Mukim Baling, dan selebihnya terletak di Mukim Bongor. Hampir kesemua bahagian jalan K706, jenis jalan raya yang diguna pakai ialah jalan raya tunggal dengan dua lorong.

 Nama 
Ia dikenali sebagai Jalan Hospital, Jalan Hospital Baling atau Jalan Kampung Haji Abas dalam kalangan penduduk setempat, namun nama yang telah diwartakan dalam Sistem Maklumat Rekod–Rekod Jalan Raya Malaysia (MARRIS) bagi Jalan Negeri Kedah K706 ialah Jalan Kampung Habi Abas–Hospital Baling.

 Persimpangan utama 
Kesemua bahagian laluan negeri ini terletak di Daerah Baling, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

706
Kategori:Pengangkutan di Mukim Baling
Kategori:Pengangkutan di Mukim Bongor